بکیر صدقی ایرودغان، استانبول ده وفات ایتتی.
"خانجی" و" قیشله ده بهار" شعر لری نینگ ایگه سی بولگن شاعر بکیر صدقی ایرودغان، استانبول ده حیاتینی قولدن بیردی.
بکیر صدقی ایردوغان، تداوی استیده بولگن گاتا حیدر پاشا تعلیمی و تحقیقی شفاخانه ده حیاتدن کوز یومدی.
88 یاشیده بولگن صدقی ایردوغان،جمهوریت باسقیچی ترک شعریتی نینگ اهمیتلی  اسملریدن بیر ایدی.
قله لی نظامی لیسه سی و قاره حرب مکتبی نی بیتتیرگن صدقی ایردوغان، بیرقنچه پیت هم قطعه ده افسرلیک قیلدی.
انقره اونیورسیته سی، تیل، تاریخ و جغرافیه فاکولته سینی هم بیتتیرگن صدقی ایردوغان، هیبه لی اده ده دینگیز لیسه سی، استانبول آلمان لیسه سی و مرمره کالجی ده ادبیات استادی صفتیده وظیفه بجردی.
عروش، هجا و ایرکین اولچا ولرده شعر لر یازگن صدقی ایردوغان نینگ بعضی شعرلری تصنیف ایتیلیب، رباعب توری ده گی شعرلری بیر قنچه روزنامه و مجله لرده ترقه تیلگن دیر.
بکیرصدقی ایردوغان نینگ شعر نمونه سی:
مین نشه ایمسمن، یوللر کوچه لر نشه!
خان چی نی ایتیردیم، خان نی ایتیردیم.
حیاتنی صیفه صحیفه اوقیگینیم بوش،
اینگ سونگ ده گی امتحان نی ایتیردیم!
بیلدیم هرتوغری نینگ بیر یلغانی بار!
مینی الده تماقده  دیر تاغلر دینگیزلر.
مجهول بیر زمان گه قوشیلدی ایز لر،
ساعت، دقیقه نی، آن نی ایتیردیم!
مینی میندن، مینینگ مین لیگیم آلدی!
گولگه م اوزه یگونچه ، بوییم قیسقردی.
قوللریم بوم بوش بیر رومان قالدی،
ایچیم ده گی قهرمان نی ایتیردیم!
بو باشیمده ایسگن بیر بیرقباق یلی...
مین اوندن دیوانه او میندن دیللی!
اونی اینه لرده کوردوم کورگندیک
بکیر صدقی ایردوغان نی ایتیردیم!
بکیر صدقی ایردوغان نینگ جنازه سی، اوسکودار بویوک سلیمانیه جامع مسجدی ده بوکون دیگیر نمازی وقتیده اوقیله دی و نمازدن کیین توغیلیش ییری بولگن فهرمان گه ییباریله دی.
